Wↄakyere Ukraine dehyeɛ bi a ↄyɛɛ sɛ ↄbɛma polisini bi adanmugyedeɛ, berɛ a ↄkyeree no sɛ ↄde ne hyɛn rebu n’ani wↄ Accra-Tema motorway no so a wanyɛ no yie.
Wↄnam wei so de mfomsoↄ nnum ho kwaadu na abↄ no, a ɛmu bi ne sɛ ↄyɛɛ sɛ ↄde GH ȼ 400.00 bɛma polisini no sɛ adanmugyedeɛ, sɛ ↄbuu n’ani na wanyɛ no yie, ɛnna  sɛ ↄmaa kwan no so kyeeɛ.
Wↄagye ne kaa no asi apolisifoↄ akakye a ɛwↄ wiemhyɛn gyinabea hↄ no, na wↄrehwɛ n’anim wↄ La moto foↄ asɛnnibea hↄ wↄ Ahinime da a ɛtↄ so 6 wↄ 2022 mu.
Polisini yi nneeyɛ no ate apolisifoↄ anim yie pa ara, na deɛ yɛrehwɛ ne sɛ wↄn nyinaa bɛhwɛ no asua no, sɛdeɛ ɛbɛyɛ a nsɛm a yɛtete fa wↄn ho no bɛgyae, anaa ɛso bɛte. Ɛnyɛ apolisifoↄ nko, nnwuma ahodoↄ a ɛwↄ ↄman yi mu nyinaa mu no, saa nneɛma yi bi kↄ so. Wei nyinaa mmoa ↄman mpuntuo. Sɛ yɛn nyinaa bɛsↄre na yɛada nso sɛdeɛ polisini yi adi nokorɛ yi a, anka ↄman yi mpuntuo mu ara ne no.
